Document ID: 31979L0343

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Μαρτίου 1979 περί τροποποιήσεως της οδηγίας 76/579/Ευρατόμ "περί καθορισμού των αναθεωρημένων βασικών κανόνων προστασίας της υγείας του πληθυσμού και των εργαζομένων έναντι των κινδύνων που προκύπτουν από ιοντίζουσες ακτινοβολίες"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως τα άρθρα 31 και 32,
την πρόταση της Επιτροπής, η οποία διατυπώθηκε κατόπιν γνώμης της ομάδος προσωπικοτήτων που ορίσθηκαν από την Επιστημονική και Τεχνική Επιτροπή μεταξύ των επιστημόνων εμπειρογνωμόνων των Κρατών Μελών,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι η συνθήκη περί ιδρύσεως της Ευρωπαϊκής Κοινότητος Ατομικής Ενεργείας ορίζει ότι πρέπει να καθορισθούν οι βασικοί κανόνες προστασίας της υγείας του πληθυσμού και των εργαζομένων έναντι των κινδύνων που προκύπτουν από ιοντίζουσες ακτινοβολίες, όπως προβλέπονται ιδίως στο άρθρο 30, για να δοθεί η δυνατότητα σε κάθε Κράτος Μέλος να θεσπίσει, κατά το άρθρο 33, τις κατάλληλες νομοθετικές, κανονιστικές και διοικητικές διατάξεις, ώστε να εξασφαλισθεί η τήρηση των βασικών αυτών κανόνων-
ότι το Συμβούλιο εξέδωσε την 1η Ιουνίου 1976 την οδηγία 76/579/Ευρατόμ(3), με την οποία καθορίζονται οι ανωτέρω βασικοί κανόνες-
ότι η Διεθνής Επιτροπή Ραδιολογικής Προστασίας (ICRP), της οποίας οι συστάσεις αποτελούν ουσιώδη επιστημονική βάση για τους βασικούς κανόνες ασφαλείας της Ευρατόμ, έχει τροποποιήσει στις τελευταίες συστάσεις της, ιδίως στη δημοσίευση αριθ. 26, ορισμένες από τις βασικές επιστημονικές έννοιες στον τομέα της προστασίας από τις ακτινοβολίες-
ότι, υπό το φως της εξελίξεως της επιστημονικής γνώσεως στον τομέα της προστασίας από τις ακτινοβολίες και εν όψει του γεγονότος ότι οι εθνικοί κανονισμοί που έχουν σκοπό να εξασφαλίσουν, ως προς αυτόν τον τομέα, κατά τον καλύτερο δυνατό τρόπο την προστασία της υγείας των εργαζομένων και του πληθυσμού, πρέπει πάντοτε να λαμβάνουν υπόψη τις πλέον πρόσφατες επιστημονικές εξελίξεις, είναι σκόπιμο να προσαρμόζονται το ταχύτερο δυνατόν οι νομοθετικές, κανονιστικές και διοικητικές εθνικές διατάξεις οι σχετικές με την προστασία από τις ακτινοβολίες-
ότι έχει καταστεί κατά συνέπεια αναγκαία η παράταση από δύο σε τέσσερα χρόνια της προθεσμίας που έχει καθορισθεί στο άρθρο 40 παράγραφος 1 της οδηγίας 76/579/Ευρατόμ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το άρθρο 40 παράγραφος 1 της οδηγίας 76/579/Ευρατόμ, τροποποιείται ως ακολούθως:
"1. Τα Κράτη Μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός προθεσμίας τεσσάρων ετών από της κοινοποιήσεώς της."
Άρθρο 2
Η παρούσα οδηγία απευθύνεται στα Κράτη Μέλη.
Έγινε στις Βρυξέλλες στις 27 Μαρτίου 1979.

Labels: 16
14
7
3
15